**ДЈЕВОЈКА БРЖА ОД КОЊА**

**Прочитајте ову народну приповетку**

|  |  |
| --- | --- |
|  |  |
|  | Присуство фантастичних елемената приче ову народну приповетку чине необичном (натприродне моћи девојке). Сам крај приповетке остаје загонетан – девојка је утекла царевом сину у највишој планини. Иако су у приповеци присутни фантастични елементи који красе бајку, сама приповетка својом краткоћом, одсуством ретардација и обавезних понављања са три царева сина, више одговара народној приповеци него бајци. Томе доприноси и чињеница да сам крај приче није срећан – девојка, како смо већ истакли, нестаје у шуми, уместо да припадне царевом сину који ју је освојио.  Приповедач описује девојку натприродне, фантастичне лепоте. Она је беља од снега, руменија од руже и сјајнија од Сунца. Девојка такве надземаљске лепоте не може бити од човека рођена. Њено порекло је фантастично. Њу су створиле виле (фантастична бића народне књижевности) од снега извађеног из јаме бездање, окренутог према сунцу Илијнскоме. Следећи елелементи природе су учествовали у њеном стварању – ветар ју је оживео, роса ју је подојила, гора ју је лишћем окитила и ливада цвећем накитила. Приповедач не само да је описује као девојку изузетне лепоте, већ својим коментаром наглашава да се такве на свету није родило, нити ће се родити. Све су ово елементи који говоре о њеној несвакидашњој, натприродној, фантастичној и надземаљској лепоти.  Трка коју је девојка објавила има необичан услов – ко у трци победи и први дохвати златну јабуку, освојиће девојку. Ако ли пак девојка сама прва стигне до јабуке, сви ће на месту остати мртви. Чињеница да је и сам царев син дошао да се надмеће за девојку, говори о њеној несумњивој лепоти, која је толика да се и сам царев син за њу заинтересовао. Видевши босу девојку како стаје у трку са њима који су на коњима, младићи су били уверени у своју надмоћ над девојком, остало је питање само који ће од њих победити. Међутим, управо тај податак требало је да им пробуди сум  Само што је трка одмакла, девојка поставља и прве препреке младићима. Међутим, то нису обичне препреке. Прва препрека била су мала крила испод пазуха, друга препрека – длака из главе из које је израсла цела шума, а трећа препрека – суза из које се стварају велике воде. Од самог почетка приче, наглашавајући нам необичност и надмоћ њене лепоте, приповедач нам предочава да се таква лепота не може лако достићи. Због тога ни препреке које им поставља не могу бити обичне препреке већ фантастичне, јер сразмерно лепоти девојке отежавају њено досезање.  Царев син је у народној књижевности увек носилац витешких и племенитих особина. Због тога, по конвенцијама (правилима) народних приповедака и бајки, он мора бити тај који истрајава. У народним причама и бајкама царев син је увек носилац позитивних особина – поштења, храбрости, племенитости и истрајности. Међутим, пошто је девојка чаробне лепоте неухватљива, и он је као обичан човек не може достићи, он се мора потрудити да надмудри девојку. Царев син ће је заклети именом божијим да стане. На таква заклињања девојка мора стати, јер се и она, као натприродно и фантастично биће мора повиновати под поменом имена Божијег  И поред тога што је успео да је надмудри у одлучном тренутку трке и да сачува свој живот, царев син неће успети да сачува девојку, зато што њему као обичном човеку није дато да заслужи такву лепоту која није од овог света, већ је натприродна. Високе планине су места која су у народној књижевности места окупљања натприродних сила. Због тога девојка, коју су направиле виле, и ветар ју је оживео и роса подојила и ливада окитила, мора утећи управо на таквом месту, на месту на коме она као дело природе припада. |
|  |  |

**ПРЕПИШИТЕ У СВЕСКЕ**

|  |
| --- |
| **„Дјевојка бржа од коња“**  **Народна приповетка – има фантастичних елемената, нема понављања и Ретардација, нема срећан крај (као бајка)**  **Мотив чудесне лепоте**  **Порекло девојке: виле, снег, ветар, роса, гора**  **Композција:**  **Порекло девојке**  **Опис девојачке лепоте**  **Девојка оглашава трку и долазак просаца**  **Приповедање о самој трци:**   * **прва препрека – *пусти нека мала крила испод пазуха*;** * **друга препрека – *извади једну длаку из главе* (израсте цела шума);** * **трећа препрека – *пусти једну сузу* (стварају се велике воде).**   **Царев син осваја девојку и повратак кући са њом на коњу;**  **Нестанак девојке у гори.** |

**ДОМАЋИ ЗАДАТАК**

ОДГОВОРИТЕ НА ПИТАЊА:

1. *Какву девојку описује приповедач? Какво је њено порекло?*

*2. Девојка оглашава трку и да ће припасти ономе који је у трци победи. Какав је услов девојка поставила у вези са трком?*

*3. Какве препреке девојка младићима поставља?*

*4.Сви учесници трке посустају. Како тумачите то што је само царев син истрајао до краја трке?*